**PRIRODA I DRUŠTVO 11.5.2020.**

**Prirodne posebnosti RH; Zaštićene biljne i životinjske vrste u RH-obrada**

* upoznajemo neke od zaštićenih biljaka i životinja u Republici Hrvatskoj

1. U zaštićenim područjima žive rijetke biljne i životinjske vrste kakvih ima vrlo malo u svijetu. One su također ugrožene zbog toga što čovjek uništava njihova staništa, gradi prometnice, onečišćuje vodu i zrak.

**Zato su zaštićene zakonom**! Međunarodni savez za očuvanje prirode i prirodnih bogatstava sastavio je, između ostalog, **CRVENI POPIS**. To je popis ugroženih biljnih i životinjskih vrsta, onih koje su u opasnosti od izumiranja.

1. Najprije upoznajemo neke ugrožene i zaštićene biljke s tog popisa, a koje se nalaze u našoj domovini.

**ILIRSKA PERUNIKA**

[](http://www.np-sjeverni-velebit.hr/park/zivapriroda/biljke/slike/2-1-2-Biljke-022.jpg).

**Strogo je zaštićena** u Hrvatskoj, a nalazi se i na **Crvenom popisu** ugroženih biljaka   
 Hrvatske. Cvate u svibnju i lipnju.

**KLINČIĆ KAMENJAR**

[](http://www.np-sjeverni-velebit.hr/park/zivapriroda/biljke/slike/2-1-2-Biljke-018.jpg)

Raste u busenovima na planinskim kamenjarskim travnjacima. U Hrvatskoj je **strogo   
 zaštićen**, a zbog zarastanja planinskih travnjaka nalazi se na **Crvenom popisu** ugroženih   
 biljaka Hrvatske. Cvate od lipnja do kolovoza.

**GOSPINA PAPUČICA**

****

**Gospina papučica** jedna je od najrjeđih i najljepših orhideja Europe i zato je **posebno**   
 **zaštićena**. Nazvana je po obliku svojih cvjetova, koji podsjećaju na papuču. Također   
 se nalazi na **Crvenom popisu**.

1. Ovo je tek početak, predstavili smo tri biljke, ima ih jako puno. Sada ćemo upoznati   
    neke od **zakonom zaštićenih životinja**.

**ČAPLJA ŽLIČARKA ili BIJELA ŽLIČARKA**



**Kljun** žličarke proširen je **poput žlice**. Otud joj i ime **žličarka**. U [Hrvatskoj](https://hr.wikipedia.org/wiki/Hrvatska) se gnijezde u [Krapje Đolu](https://hr.wikipedia.org/w/index.php?title=Krapje_%C4%90ol&action=edit&redlink=1" \o "Krapje Đol (stranica ne postoji)) kraj rijeke [Save](https://hr.wikipedia.org/wiki/Sava) i na nekim ribnjacima u [Slavoniji](https://hr.wikipedia.org/wiki/Slavonija). Žličarka je jedna od najugroženijih vrsta ptica močvarica na području Republike Hrvatske i zato je **zaštićena** Zakonom o zaštiti prirode.

**RIS**

****

U Europi je ris nestao u mnogim zemljama zbog lova te nestanka i degradacije staništa. Ceste presijecaju njegov životni prostor, a vozila ga usmrćuju. Živi u gustim planinskim [**šumama**](http://prirodahrvatske.com/sume/)u kojima ima dovoljno plijena i mira, ponajviše u **Gorskom kotaru**, na [**Velebitu**](http://prirodahrvatske.com/2018/03/30/velebit/)i u **Lici**. **Zaštićena** je životinja.

**BJELOGLAVI SUP**



Bjeloglavi sup je velika ptica, raspon mu krila doseže 240 – 280 cm te može težiti gotovo 13 kilograma. Sup najčešće živi u krškom području s malo vegetacije. U Hrvatskoj ga nalazimo uza sjeverni Jadran, najviše na [**kvarnerskim otocima**](http://prirodahrvatske.com/2018/07/24/kvarnerski-otoci/) **Cresu, Krku** te **Prviću i Plavniku**. **Zaštićena** je životinja.

1. Još je puno životinja koje su zaštićene.

1.) Istraži i u bilježnicu ispišeš barem pet zaštićenih biljnih i životinjskih   
 vrsta u Republici Hrvatskoj.

2.) Odredi park prirode ili nacionalni park koji je najbliži tvome zavičaju. Istraži koje   
 zaštićene biljne i životinjske vrste u njemu žive.  
 Predstavi ih na originalan način koji ćeš sam/sama osmisliti.